CELEX: C2006/326/53
Language: sl
Date: 2006-12-30 00:00:00
Title: Zadeva C-415/06: Predlog za sprejetje predhodne odločbe, ki ga je vložilo Bundesfinanzhof (Nemčija) 11. oktobra 2006 — Stahlwerk Ergste Westig GmbH proti Finanzamt Düsseldorf-Mettmann

30.12.2006   
            
            
               SL
            
            
               Uradni list Evropske unije
            
            
               C 326/26
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 11. oktobra 2006 — Stahlwerk Ergste Westig GmbH proti Finanzamt Düsseldorf-Mettmann
   (Zadeva C-415/06)
   (2006/C 326/53)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: Stahlwerk Ergste Westig GmbH
   
      Tožena stranka: Finanzamt Düsseldorf-Mettmann
   Vprašanji za predhodno odločanje:
   
               1)
            
            
               Ali je združljivo s členoma 56 in 58 ES, da nemško podjetje, z industrijskimi in trgovskimi prihodki, pri določitvi svojega poslovnega izida ne more odbiti izgub stalne poslovne enote v tretji državi (v tem primeru: Združene države Amerike) z obrazložitvijo, da prihodki v povezavi s to enoto ob uporabi nemško –ameriške konvencije o izogibanju dvojnega obdavčevanja niso zavezani k nemški obdavčitvi?
            
         
               2)
            
            
               Ali je tak sistem, ki izhaja iz navedene konvencije, glede na izjemo iz člena 57(1), prvi stavek, ES, združljiv s pravom Skupnosti, če se razume, da so bile upoštevne določbe konvencije, katerih namen je izogniti se dvojnim obdavčitvam, 31. decembra 1993 veljavne, vendar je bila izključitev upoštevanja izgub, ki izhaja iz teh določb, z nemškim notranjim pravom odpravljena do leta 1998?